Държавен вестник, бр. 91, 2018 г., стр. 45

БРОЙ  91	
Д Ъ Р Ж А В Е Н  В Е С Т Н И К 	
СТР.  45  
При изпълнение на своята трудова дейност 
е необходимо да познава и използва средствата 
за комуникация на работното място, да предава 
информацията – кратко, ясно и точно по кому­
никационните канали, да осъществява чести 
вътрешни контакти по разнородни проблеми. При 
работата минният техник осъществава комуни­
кация и сътрудничество с други отдели и екипи.
Трябва да спазва утвърдените проекти за тър­
сене, проучване, добив и първична преработка 
на подземните богатства, техническа ликвидация 
и/или консервация на геологопроучвателни и 
миннодобивни обекти, паспорти на пробивно-
взривни работи, паспорти за крепене и др.
При изпълнение на своите трудови дейности 
минният техник проявява повишена отговорност 
с цел опазване на машините и съоръженията, 
живота и здравето – своя и на работещите, 
наблюдателност, концентрация на вниманието, 
трябва да умее да работи в екип и да управлява 
конфликтни ситуации, да предотвратява тежки 
травми, аварии и др., да проявява прецизност 
в работата си. 
Минният техник работи с минни машини, 
съоръжения и апарати за търсене, проучване, 
добив и първична преработка и/или преработка 
на подземни богатства, пречистване на руднични 
води и рекултивация на засегнати земи.
Условията на работа при изпълнение на някои 
от длъжностите, които може да заема минният 
техник, са свързани с работа под земята – при 
тежки минно-геоложки условия и наличие 
на вредности в минните изработки (активни 
и инертни газове, рудничен прах – силикозо­
опасен и експлозивен, топлина, влага и др.), на 
открито – при тежки метеорологични условия, 
повишено ниво на шума, замърсеност на въздуха 
с висока степен на риск за живота.
Заемащите длъжности от единична група 
3117 от НКПД задължително ползват специално 
работно облекло и лични предпазни средства.
Работното време на минния техник е съобра­
зено с видовете трудови дейности, извършвани 
при специфични условия и рискове за живота 
и здравето, които не могат да бъдат отстра­
нени, ограничени или намалени независимо 
от предприетите мерки, но намаляването на 
продължителността на работното време води 
до ограничаване на рисковете за здравето на 
работниците и се определя съгласно Наредбата 
за определяне на видовете работи, за които се 
установява намалено работно време – приложе­
ние № 1 към ПМС № 267 от 2005 г. (обн., ДВ, 
бр. 103 от 2005 г.; изм., бр. 68 от 2006 г., бр. 10 
и бр. 67 от 2009 г.).
Здравословното състояние за упражняване на 
професията се удостоверява с медицински доку­
мент, доказващ, че тя не му е противопоказна.
Съгласно Наредба № 6 от 2006 г. за условията 
и реда за даване на разрешения за работа на 
лица, ненавършили 18 години издадена от Ми­
нистерството на труда и социалната политика и 
Министерството на здравеопазването (обн., ДВ, 
бр. 64 от 2006 г.; изм. и доп., бр. 64 от 2017 г.), 
дейностите, извършвани под земята, и работа­
та при открит добив на полезни изкопаеми са 
включени в Списъка на процесите и видовете 
работи, за които е забранено да се извършват 
от лица, ненавършили 18 години.
Съгласно чл. 6 от Наредба № РД-07-4 от 2015 г. 
за подобряване условията на труд на бременни 
работнички и на работнички родилки или кър­
мачки (ДВ, бр. 46 от 2015 г.) работничките и 
служителките не могат да бъдат задължавани 
да изпълняват подземна работа в мини освен в 
случаите, когато:
· заемат ръководни длъжности, чиито задълже­
ния не налагат извършване на физическа работа;
· са заети в санитарни и социални служби; 
· във връзка с обучението си и с оглед на 
професионалната си подготовка трябва да пре­
минат практически стаж, при условие че са 
навършили 18 години; 
· задълженията им понякога (не ежедневно) 
налагат да слизат в подземните минни разра­
ботки за извършване на работа, при която няма 
физически труд.
За работа с взривни материали се изисква 
придобита правоспособност съгласно Инструк­
цията за придобиване на правоспособност на 
основния персонал за работа с взривни мате­
риали – приложение № 1 към Правилника за 
безопасността на труда при взривните работи 
(1997 г.) (ДВ, бр. 3 от 1997 г.).
Свидетелство за правоспособност се издава 
за професии, упражняването на които изисква 
правоспособност. Условията и редът за издаване 
на свидетелство за правоспособност се определят 
с наредби или други нормативни актове.
2.2. Възможности за продължаване на про­
фесионалното обучение 
Лицата, придобили трета степен на профе­
сионална квалификация по професията „Минен 
техник“, могат да продължат обучението си по 
други професии/специалности от професио­нално 
направление „Минно дело, проучване и добив 
на полезни изкопаеми“. 
За целите на продължаващото професионално 
обучение усвоените единици резултати от ученето 
по общата и отрасловата и част от специфичната 
професионална подготовка се признават.
При продължаващото професионално обу­
чение се организира обучение за усвояване на 
единиците резултати от ученето, които лицата 
не притежават.
2.3. Възможности за професионална реали­
зация съгласно Националната класификация 
на професиите и длъжностите (НКПД – 2011), 
утвърдена със Заповед № РД 01-931 от 27.12.2010 г. 
на министъра на труда и социалната политика, 
посл. изм. и доп. със Заповед № РД-01-149 от 
26.02.2018 г.
Придобилият трета степен на професионална 
квалификация по професията „Минен техник“ 
може да заема следните длъжности от НКПД:
за специалността „Добивни и строителни 
минни технологии“:
· 3117 3020 Техник, минен;
· 3117 3021 Техник, минен (въглища); 
· 3117 3022 Техник, минен (диаманти и бла­
городни метали);
· 3117 3023 Техник, минен (нефт и природен газ); 
· 3117 3024 Техник, минен (руди);